ગુજરાતના વિકાસની વાત આવે ત્યારે ગુજરાતના વિકાસની ઇર્ષા કરનારાઓ ગુજરાતના વિકાસને રાષ્ટ્રીય સરેરાશની સરખામણીમાં ઠીક ઠીક ગણાવે છે. ગુજરાતમાં વિકાસની વાત આવે એટલે ઔદ્યોગિક વિકાસને જ મહત્વ આપવામાં આવે છે અને સામાજિક તથા સ્વાસ્થ્ય ક્ષેત્રની અવગણના કરવામાં આવે છે એવા આરોપો મૂકવામાં આવે છે. જોકે હકીકત સાવ જુદી છે. વાસ્તવિકતા શું છે તેની વાર્તા રાષ્ટ્રીય અને ગુજરાતના આંકડા જ કહી આપે છે. આવા જ કેટલાક સામાજીક સૂચકાંકો અને તેમાં થયેલા સુધારાના આંકડા જ કહી આપે છે કે ગુજરાત માત્ર ઔદ્યોગિક વિકાસની દિશામાં નહીં પણ સામાજિક વિકાસની દિશામાં અગ્રેસર રહીને કામ કરી રહ્યું છે.